Okunoonyereza okukoleddwa ekitongole ky’ebibalo mu Bwakabaka ki Buganda statistics Unit kulaze nti essaza Kyaddondo lyerisingamu abantu abangi mu Buganda , neriddirirwa essaza Buddu, Kyaggwe nekwata kyakusatu.
Abibalo biraze nti essaza lya Beene Busujju lyerisingamu abantu abakuze mu myaka oba abakadde, ssonga essaza Butambala lyerisingamu abaana abato.
Ebibalo era biraze nti mu byenjigiriza abaana abalenzi bakyasinze ku baana abawala okusoma mu Buganda, sso nga amasaza omuli abantu abatalinnyangako mu kibiina mulimu Mawogola, Kooki ne Buweekula, ate nga essaza omusinga abasomyeko lye Kyaddondo.
Ebyobuyonjo ebitasanyusa mu Bwakabaka bisinze kubeera mu ssaza Buvuma ne Buluuli, ssonga mu byobulimi Buganda Kooki yeesinga okulima ebijanjaalo ne Kasooli, olwo Ssese nekulembera mu by’obulunzi.
Bwabadde ayanjula entekateeka empya etuumiddwa Manya Essaza lyo egendereddwaamu okumanya enteekerateekera y’Obwakabaka mu Bulange e Mengo,
Ssenkulu w’ekitongole ekivunaanyizibwa ku kusiga ensimbi ki Buganda Investment and commercial Understakings Limited (BICAL) Omuk Roland Ssebuufu ,agambye nti ebifulumiziddwa byonna byekeneenyezeddwa ekitongole ky’ebibalo mu Uganda ki UBOS, era kyakuyambako governemnt n’Obwakabaka okuteekerateekera abantu baabwo.
Katikkiro wa Buganda Charles Peter Mayiga yatongozezza alipoota eno, ku mukolo ogubadde mu Bulange e Mengo, nágamba nti kibeetagisa okutegeera obulungi omuwendo gwábantu na byonna ebibakwatako kibayambe okutekateeka obulungi.
Katikkiro abadde wamu ne ba minister be.
Buganda nga bakaolera wamu nékitongole kyébibalo mu ggwanga ekya Uganda Bureau os Statistics bakoledde wamu mu nteekateeka yókufulumya ebibalo bino.
Ku lwa ssenkulu wa UBOS John Mayende yeyamye okwongera okutwala mu maaso enkolagana eno ne Buganda okuggusa enteekateeka eno.
Bisakiddwa: Kato Denis
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn bam_Latn